ગુજરાતમાં એક પછી એક દલિતો પર હુમલા થઇ રહ્યા છે. એક સપ્તાહની અંદર જ ગુજરાતમાં તેવા ત્રણ કિસ્સા બન્યા છે જેમાં દલિત યુવાનો જીવલેણ હુમલા થયા હોય. 17 વર્ષના દલિત યુવક પર ગાંધીનગર પાસે લીંબોદરામાં ચાકુથી હુમલો કરવામાં આવ્યો હતો. જાણવા તે પણ મળ્યું છે કે પૈસા આપી દલિત યુવાનની હત્યા કરવાનું કાવતરું કરવામાં આવ્યું હતું. આ યુવક ગાંધીનગરના લિંબોદરા ગામમાં મંગળવારે સાંજે સ્કૂલથી પરત ફર્યો હતો ત્યારે તેની પર હુમલો થયો હતો. વધુમાં યુવકે જણાવ્યું કે 25 સપ્ટેમ્બરના રોજ તેની સાથે મારપીટ થઇ હતી વધુમાં આ યુવકના ભાઇ દ્વારા સ્ટાઇલમાં મૂછો રાખવા માટે પણ ગુજરાતમાં દલિત યુવક સાથે મારપીટ થઇ છે.